Subject: ცხელი ხაზი 111
From: meri maghlapheridze <[email-masked]>
To: [email-masked], [email-masked], [email-masked], [email-masked], [email-masked], [email-masked]
Cc: [email-masked]
Date: Thu, 03 Dec 2020 13:08:53 +0000

ქალბატონო თინათინ და კოლეგებო, 

როგორც მოგეხსენებათ 2020 წლის 02 დეკემბერს, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური 
დაცვის მინისტრის, ქალბატონ - ეკატერინე ტიკარაძის, მიერ გაკეთდა სატელევიზიო განცხადება,  სადაც მან  მოუწოდა არასრულწლოვანი შშმ პირების 
კანონიერ  წარმომადგენლებს, COVID 19-ით განპირობებული საჭიროებების არსებობის შემთხვევაში, დაკავშირებოდნენ „ბავშვთა უფლებების ცხელ ხაზზს 
111“-ს (შემდგომში - ცხელი ხაზი).

ზემოაღნიშნული განცხადებიდან, გამომდინარე ცხელ ხაზზე გაიზარდა ზარების რაოდენობა და ამასთანავე, გამოიკვეთა დამატებითი უფლებამოსილი 
რგოლის ჩართვის აუცილებლობა. კერძოდ:

1.	არასრულწლოვანი შშმ პირ(ებ)ს (მათი ოჯახის წევრ(ებ)თან ერთად ან/და კანონიერი წარმომადგენლის არსებობის შემთხვევაში), კოვიდ 19 PCR 
ტესტირების უზრუნველყოფა რა შემთხვევაში ხორციელდება ბინაზე და რა შემთხვევაში კლინიკაში;

2.	არასრულწლოვანი შშმ პირ(ებ)ს (მათი ოჯახის წევრ(ებ)თან ერთად ან/და კანონიერი წარმომადგენლის არსებობის შემთხვევაში), კოვიდ კლინიკებში 
ან/და შესაბამის კოვიდ სასტუმროში გადაყვანა/განთავსების საკითხები;

3.	არასრულწლოვანი შშმ პირ(ებ)ის (მათი ოჯახის წევრ(ებ)ის ან/და კანონიერი წარმომადგენლის არსებობის შემთხვევაში) საიზოლაციო სივრცეში 
გადაყვანა/განთასების საკითხები;

4.	არასრულწლოვანი შშმ პირ(ებ)ს (მათი ოჯახის წევრ(ებ)თან ერთად, კოვიდ 19 ტესტირების უზრუნველყოფის დაფინანსება ან რა შემთხვევაში 
ხორციელდება დაფინანსება/ტესტირება;

5.	სრულწლოვანი შშმ პირ(ებ)ის (მათი ოჯახის წევრ(ებ)ის ან/და კანონიერი წარმომადგენლის არსებობის შემთხვევაში), სტაციონარში გადაყვანის 
საკითხთან დაკავშირებითაც უნდა მოახდინოს თუ არა რეაგირება ცხელმა ხაზმა;

6.	ამასთანავე, მნიშვნელოვანია, „ბავშვთა უფლებების ცხელ ხაზს“ ჰქონდეს, დეტალური ინფორმაცია, თუ რა ფუნქცია-მიმართულები აქვს „ჯანდაცვის 
სამინისტროს ონლაინ კლინიკა“-ს შშმ პირთა (მათი ოჯახის წევრ(ებ)ის ან/და კანონიერი წარმომადგენლის არსებობის შემთხვევაში) მიმართულებით.

ყოველივე ზემოაღნიშნულიდან გამომდინარე, თქვენი მიმართულებისა და კომპენტენციის ფარგლებში, გთხოვთ, მყისიერად მოახდინოთ, „ჯანდაცვის 
სამინისტროს ონლაინ კლინიკიდან“, შესაბამისი უფლებამოსილი პირების გამოყოფა - ცხელ ხაზზე (111) შემოსულ ზარებზე ეფექტური და სწრაფი 
რეაგირების მიზნით, არაუგვიანეს, მიმდინარე წლის 04 დეკემბრისა. 

ამასთანავე, იმ შემთხვევაში, თუ ცხელ ხაზზე (111) დაფიქსირდა, შშმპ პირთა სამედიცინო საკითხებთან დაკავშირებული სხვა საჭიროებები, რომელიც ასევე 
სცილდება ცხელი ხაზის კომპეტენციას - აღნიშნულ საკითხებზე ჯანდაცვის სამინისტროდან ასევე, უნდა იქნას გამოყოფილი შესაბამისი საკონტაქტო პირი, 
არაუგვიანეს მიმდინარე წლის 07 დეკემბრისა.

პატივისცემით,

მერი მაღლაფერიძე